ওহে বটগাছ, দুঃসময়ে দুনিয়াতে আর কারো সঙ্গ না পাইয়া তোমার নিকট আসিয়াছি। কি আর বলিব তোমার কাছে তুমি তো কেবলই বৃক্ষ মাত্র, তবে কিছু বলিতে না পার শুনিতে তো পারিবা, ইহাই আমার নিকট অনেক পাওয়া হইবে। আজিকে ভোর সকাল হইতে আরম্ভ করিয়া রাত অবধি যাই করিতে মনস্থির করিয়াছি কোনটাতে সাফল্যমন্ডিত হইতে পারিনাই। সকালে ঘুম থেকে উঠিয়া চিন্তা করিলাম একটু লাইব্রেরির দিকে  যাত্রা করিয়া কয়েকজন পুরোনো বন্ধুর সহিত মিলিত হইয়া একটা ভ্রমন প্লান বানাইবো। কিন্তু তাহার আগে হাত মুখ ধোয়া আর মুখ সুগন্ধীকরন করার প্রয়োজন দেখা দিল। তো যথাপূর্বক বাথরুমে প্রবেশ করিয়া আমার ঢাকার জীবনের কথা মনে হইয়া গেল। কারন দাত ব্রাশ করিবার কালে টের পাইলাম কলে পানি আসিতেছে না, এইখানে এহেন ঘটনা হইতে পারে ইহা বিশ্বাস করিতে বেশ কিছুক্ষন সময় লাগিল। যাহা হোক অনেকক্ষন অপেক্ষা করিয়া জানিতে পারিলাম দুপুর অবধি পানি আসার সমুহ কোন সম্ভাবনা কাকতালীয়। তো কি আর করা বাসি মুখেই কলেজের ফ্রেশরুমে যাবতীয় পরিষ্কারকার্য সম্পাদনা  করিব বলিয়া কাপড় পরিধান করিয়া বের হইলাম।